Dar de unde să știi în clasa a 9-a că o poveste sau o personalitate are mult mai multe în spate decât ceea ce spune profesorul? De unde să știi că Regele Mihai, în timp ce învățai despre el, cu gândul la pauza mare, era una dintre cele mai marcante personalități ale secolului 20? Modul în care sistemul a ales să structureze programa m-a educat în credința că singurii români mari sunt voievozii și domnitorii, că Ștefan cel Mare, Mihai Viteazul, Mircea Cel Bătrân sau Vlad Țepeș sunt singurii oameni bravi ce au existat pe meleagurile României.